Printskrin: Google Maps, Profimedia

Bez obzira što su godine rata, egzodusa i geo-političko-ekonomskih prepucavanja na relaciji Hrvatska - Srbija davno iza nas, nacionalna netrpeljivost između dva, po mnogo čemu bliska naroda, i dalje ne gubi na volumenu.

Vučić: Srbi i Hrvati će u budućnosti morati da budu saveznici

Razlog za pokazivanje neslaganja, superiornosti, "četničko-ustaškog" vokabulara, pa sve do otvorene mržnje - može da bude čak i vest iz sporta, čuvene čokoladice iz istoimene afere, pa i sama Severina koja je odabrala stranu.

Poslednji takav slučaj vređanja na nacionalnoj osnovi desio se u jednoj hrvatskoj građevinskoj firmi, u kojoj radi Srbin kome kolege ne znaju poreklo.

Njegovo pismo prenosimo u potpunosti:

"Ljudi s kojima radim često znaju pokazati svoj nivo tolerancije i obrazovanja pružanjem neukusnih komentara na račun Srba.

Iz ovog ili onog razloga kad god su Srbi tema rasprave; uvek su komentari tipa; majku im j...m, past će bomba na Beograd...

Neke ljude čak i razumem, imaju nekog ko im je poginio u ratu ili su bili prognani ili ovo ili ono.

Foto: Profimedia/AFP

Zaplet radnje: ja sam Srbin, samo oni to još ne znaju. Inače, mogu reći da me ne diraju takvi komentari, čak su mi neki i smešni. Znao sam od početka da neću raditi s nekim intelektualcima, budući da je u pitanju najobičnija fizikalija za koji dobijam minimalac.

Moj odbrambeni mehanizam inače na takav neki otvoreni ustašluk je passivno-agresivno brujanje "Od Vardara pa do Triglava". Još me niko nije provalio :D

U svakom slučaju, sve je bilo okej dok mi šefica jednom prilikom u privatnom razgovoru nije rekla za drugog šefa kako je najbolje da ga se klonim "jer on ti je Srbin". I sad me strah da će spojiti dva i dva i shvatiti kako Karađorđević nije hrvatsko prezime.

Nisam siguran jesam li dobro objasnio situaciju tipa, zamislite da pričate svom radnom kolegi (s kojim ste inače ovako dobri ) tipa, "joj majku je..m onim Srbima", bla bla, 6 meseci i onda naknadno saznate da je on Srbin. Mislim, ja bi propo u zemlju od srama.

Ako se ipak nađe neki Šerlok Holms i pročita listu imena, šta da kažem? Kako da se postavim? Iskreno, više mi je neugodno zbog tih ljudi, nego što mi smetaju opaske".

(Telegraf.rs)